स्वस्थ जीवन के लिए हमारी संस्कृति और शास्त्रों में वर्णित योग की महान परम्परा सिर्फ ऋषि-मुनियों तक सिमट गई थी। इसे प्रधानमंत्री नरेन्द्र मोदी और योग गुरू स्वामी रामदेव ने पुनर्जीवित किया। आज पूरी दुनिया योग की कायल हो चुकी है। अब योग को बढ़ावा देने के लिए प्रदेश के हर जिले में योग पार्क शुरू किए जाएंगे। यह कहना है राजस्थान की मुख्यमंत्री वसुन्धरा राजे का। मुख्यमंत्री राजे आज अंतरराष्ट्रीय योग दिवस पर कोटा के आरएसी ग्राउंड में आयोजित राज्य स्तरीय समारोह को सम्बोधित कर रही थीं। आज कोटा में आयोजित समारोह में 1.05 लाख से अधिक लोगों ने योगभ्यास में भाग लिया है। समारोह में योग गुरू बाबा रामदेव ने विभिन्न योग क्रियाओं, प्राणायाम तथा आसनों का अभ्यास कराया।